Diari Oficial de la Generalitat Valenciana


Sumari del DOGV 603, del 08-06-1987 (1987/808992)

CIRCULAR de 25 de maig de 1987, de la Conselleria d'Agricultura i Pesca, sobre incendis forestals, campanya 1987-88.
--------------------------------------------------------------------------------------------------------------------

### Dades del document

Número de DOGV
:   603

Data del DOGV
:   08-06-1987

Secció del DOGV
:   ALTRES DISPOSICIONS

Número del document
:   1987/808992


Data del document
:   25-05-1987

Organisme emissor
:   Conselleria d'Agricultura, Ramaderia i Pesca

Tipus de document
:   Anunci

Circular de 25 de maig de 1987, de la Conselleria d'Agricultura i Pesca, sobre incendis forestals, campanya 1987-88.  
D'Acord amb el que disposa la Llei 81/1968, de 5 de desembre de 1972, i el Reglament d'aquesta de 24 de desembre de 1972, sobre Incendis Forestals, així com el Reial Decret 1777/79, pel qual es declaren «Zona de Perill d'Incendis» certs municipis de la Comunitat Valenciana, per tal de prevenir-hi i extingir-hi més eficaçment els incendis forestals, dispose:   
A) Mesures preventives de caràcter Extraordinari (de l'1 de juny al 30 de setembre).   
Sobre la superfície ocupada per les forests i en una franja de 400 metres al voltant d'aquestes, excepte si en aquesta franja existia un obstacle que impedeix el progrés del foc cap a la forest, es prohibeix:   
1r) Encendre foc amb qualselvol finalitat fora de les instal·lacions preparades amb aquest fi.   
2n) Llançar llumins i puntes de cigarretes enceses.   
3r) L'ús de cartutxos de caça provistos de tacs de paper.   
4t) Les estades i acampades a zones no condicionades per a aquests usos.   
Es prohibeix sense l'autorització corresponent:   
5é) La crema de restes agrícoles, forestals o de fem. urbà.   
6é) L'emmagatzematge, el transport o la utilització de matèries inflamables o explosives.   
7é) La instal·lació d'abocadors de fem. urbà, temporals o definitius.   
8é) Operacions de carboneig de llenya i de destil·lació de plantes aromàtiques.  
9é) El llançament de coets, globus o artefactes de qualsevol classe que continguen foc.   
10é) La utilització de grups electrògens, motors, equips elèctrics o d'explosió, aparells de soldadura, etc.   
11é) Acumulació i emmagatzematge de fusta, llenya i qualsevol altra matèria combustible que constituesca risc d'incendi.   
12é) El trànsit per zones declarades «d'alt perill d'incendis» per l'Administració.   
B) Mesures preventives de caràcter Ordinari (de l'1 d'octubre al 30 de maig).   
Sobre la superfície ocupada per les forests i en una franja de 100 m. al voltant d'aquestes, excepte si en aquesta franja existia un obstacle que impedeix el progrés del foc cap a la forest.   
Es prohibeix:   
1r) Encendre foc amb qualsevol finalitat, fora de les instal·lacions preparades amb aquest fi.   
2n) Llançar llumins i puntes de cigarretes enceses.   
3r) L'ús de cartutxos de caça provistos de tacs de paper.   
es prohibeix sense l'autorització corresponent:   
4t) Les estades i acampades a zones no condicionades per a aquests usos.   
5é) La crema de restes agrícoles, forestals o de fem. urbà.   
6é) L'emmagatzematge, els transports o la utilització de matèries inflamables o explosives.   
7é) La instal·lació d'abocadors de fem. urbà, temporals o definitius.   
8é) Operacions de carboneig de llenya i de destil·lació de plantes aromàtiques.   
9é) El llançament de coets, globus o artefactes de qualsevol classe que continguen foc.   
10é) La utilització de grups electrògens, motors, equips elèctrics o d'explosió, aparells de soldadura, etc.   
11é) L'acumulació i l'emmagatzematge de fusta, llenya, residus o qualsevol altra matèria combustible que constituesca risc d'incendi.   
Avisos en cas d'incendi.   
Qui advertesca l'existència o el començament d'un incendi forestal haurà d'intentar-ne l'extinció amb la màxima urgència, si ho permetien la distància i la intensitat del foc; en cas contrari, haurà de donar-ne compte pel mitjà més ràpid possible a l'alcalde o a l'Agent de l'autoritat més pròxim, els quals immediatament ho comunicaran a la Unitat Forestal Provincial corresponent, els telèfons de la qual són: 20.42.11 (Castelló), 26.11.09 (Alacant) i 352.33.69 (València).   
Sancions.  
Les infraccions a les normes i prohibicions contingudes en aquesta Circular, se sancionaran d'acord amb el que estableixen la Llei i el Reglament d'Incendis Forestals.   
Autoritzacions.   
Les operacions o accions que necessiten l'autorització prèvia, sol·licitaran aquesta a les Direccions Territorials de la Conselleria d'Agricultura i Pesca, les quals podran delegar en els Agents Forestals aquelles que es consideren d'urgent necessitat de realització.   
Coordinació per a l'extinció d'incendis.   
En tot moment es tindrà en compte la normativa general vigent i especialment l'exposada al Pla INFOVA, aprovat per Decret núm. 92/86, de 8 de juliol, del Consell de la Generalitat Valenciana, pel que fa a la coordinació de les actuacions del Organismes implicats en la prevenció i extinció d'incendis forestals.   
València, 25 de maig de 1987.-El Conseller d'Agricultura i Pesca: Lluís Font de Mora i Montesinos.